ตลาดหุ้นเอเชียอ่อนตัวลงเช้านี้ วิตกผลพวงเครื่องบินรัสเซียถูกยิงตก
ตลาดหุ้นเอเชียส่วนใหญ่ปรับตัวลดลงในช่วงเช้าวันนี้ หลังเงินเยนแข็งค่าฉุดตลาดหุ้นญี่ปุ่นร่วงลง ขณะเดียวกันนักลงทุนก็หันไปลงทุนในสินทรัพย์ที่มีความปลอดภัยมากกว่า หลังเกิดเหตุเครื่องบินรบของรัสเซียถูกกองทัพตุรกียิงตกบริเวณชายแดนซีเรีย
25 พ.ย. 2558

สำนักข่าวอินโฟเควสท์ รายงานตลาดหุ้นเอเชียส่วนใหญ่ปรับตัวลดลงในช่วงเช้าวันนี้ หลังเงินเยนแข็งค่าฉุดตลาดหุ้นญี่ปุ่นร่วงลง ขณะเดียวกันนักลงทุนก็หันไปลงทุนในสินทรัพย์ที่มีความปลอดภัยมากกว่า หลังเกิดเหตุเครื่องบินรบของรัสเซียถูกกองทัพตุรกียิงตกบริเวณชายแดนซีเรีย
ดัชนี MSCI Asia Pacific ลดลง 0.1% แตะ 134.37 จุด เมื่อเวลาประมาณ 9.00 น.ตาเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,856.84 จุด ลดลง 68.05 จุด, ดัชนี SSE Composite ตลาดหุ้นจีนเปิดวันนี้ที่ 3,614.07 จุด ลดลง 2.04 จุด, ดัชนี HSI ตลาดหุ้นฮ่องกงเปิดวันนี้ที่ 22,533.53 จุด ลดลง 54.10 จุด, ดัชนี TAIEX ตลาดหุ้นไต้หวันเปิดวันนี้ที่ 8,407.54 จุด เพิ่มขึ้น 7.40 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,018.24 จุด เพิ่มขึ้น 1.95 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,926.56 จุด เพิ่มขึ้น 3.07 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,672.63 จุด ลดลง 4.40 จุด
ล่าสุดมีรายงานว่า เรือรบ “Yamal” ของรัสเซียได้เดินทางผ่านช่องแคบดาร์ดาเนลส์ ทางตะวันตกเฉียงเหนือของตุรกี และได้มุ่งหน้าสู่ทะเลเมดิเตอร์เรเนียนแล้ว โดยการส่งเรือรบของรัสเซียครั้งนี้มีขึ้นหลังจากที่เครื่องบินรบของรัสเซียถูกกองทัพตุรกียิงตกในบริเวณชายแดนซีเรีย
ทั้งนี้ เรือรบ Yamal ได้รับการออกแบบสำหรับการขนส่งบุคลากรทางทหารและยุทโธปกรณ์ โดยเรือรบลำดังกล่าวสามารถบรรทุกกองกำลังทหารได้ 250 นาย และรถถัง 10 คัน
 
 